02014R0926 — DA — 06.03.2022 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS GENNEMFØRELSESFORORDNING (EU) Nr. 926/2014 af 27. august 2014 om gennemførelsesmæssige tekniske standarder for standardformularer, -modeller og -procedurer for underretning om udøvelsen af etableringsretten og den frie udveksling af tjenesteydelser i overensstemmelse med Europa-Parlamentets og Rådets direktiv 2013/36/EU (EØS-relevant tekst) (EUT L 254 af 28.8.2014, s. 2)

Ændret ved:









▼B

KOMMISSIONENS GENNEMFØRELSESFORORDNING (EU) Nr. 926/2014

af 27. august 2014

om gennemførelsesmæssige tekniske standarder for standardformularer, -modeller og -procedurer for underretning om udøvelsen af etableringsretten og den frie udveksling af tjenesteydelser i overensstemmelse med Europa-Parlamentets og Rådets direktiv 2013/36/EU

(EØS-relevant tekst)







KAPITEL I

ALMINDELIGE BESTEMMELSER

Artikel 1

Genstand

Ved denne forordning fastlægges standardformularerne, -modellerne og -procedurerne for meddelelser om udøvelsen af etableringsretten og den frie udveksling af tjenesteydelser i henhold til artikel 35, stk. 6, artikel 36, stk. 6, og artikel 39, stk. 5, i direktiv 2013/36/EU.

Artikel 2

Definitioner

I denne forordning forstås ved:

1) »pasmeddelelse om en filial« : en meddelelse indgivet i overensstemmelse med artikel 35, stk. 1, i direktiv 2013/36/EU af et kreditinstitut, der ønsker at etablere en filial på en anden medlemsstats område, til de kompetente myndigheder i dets hjemland

2) »meddelelse om ændring af en filials oplysninger« : en meddelelse indgivet i overensstemmelse med artikel 36, stk. 3, i direktiv 2013/36/EU af et kreditinstitut til de kompetente myndigheder i hjemlandet og værtslandet om en ændring af de oplysninger, der er meddelt i henhold til nævnte direktivs artikel 35, stk. 2, litra b), c) eller d)

3) »pasmeddelelse om tjenesteydelser« : en meddelelse indgivet i overensstemmelse med artikel 39, stk. 1, i direktiv 2013/36/EU af et kreditinstitut, der ønsker for første gang at udøve den frie udveksling af tjenesteydelser ved at drive virksomhed på en anden medlemsstats område, til de kompetente myndigheder i dets hjemland

4) »pasmeddelelser« : en pasmeddelelse om en filial, en meddelelse om ændring af en filials oplysninger eller en pasmeddelelse om tjenesteydelser.

Artikel 3

Generelle krav til pasmeddelelser

1. Pasmeddelelser, der indgives i henhold til denne forordning, skal opfylde følgende krav: a) De skal være skriftlige og på et sprog, der accepteres af de kompetente myndigheder i hjemlandet, og på et sprog, der accepteres af de kompetente myndigheder i værtslandet, eller på et hvilket som helst EU-sprog, der accepteres af de kompetente myndigheder både i hjemlandet og i værtslandet. b) De skal indgives pr. post eller elektronisk, hvis dette accepteres af de relevante kompetente myndigheder.

2. De kompetente myndigheder gør følgende oplysninger offentligt tilgængelige: a) de sprog, der accepteres i overensstemmelse med stk. 1, litra a) b) den adresse, pasmeddelelserne skal sendes til, hvis de indgives pr. post c) de elektroniske veje, som pasmeddelelser kan indgives ad, og eventuelle relevante kontaktoplysninger.







KAPITEL II

PROCEDURER FOR PASMEDDELELSER OM EN FILIAL

Artikel 4

Indgivelse af pasmeddelelser om en filial

Kreditinstitutterne anvender formularen i bilag I til at indgive en pasmeddelelse om en filial til de kompetente myndigheder i hjemlandet.

Artikel 5

Vurdering af fuldstændigheden og nøjagtigheden af pasmeddelelser om en filial

1. Ved modtagelsen af en pasmeddelelse om en filial vurderer de kompetente myndigheder i hjemlandet de indgivne oplysningers fuldstændighed og nøjagtighed.

2. De kompetente myndigheder i hjemlandet skal anse den periode på tre måneder, der er nævnt i artikel 35, stk. 3, i direktiv 2013/36/EU, for at være begyndt på datoen for modtagelse af den pasmeddelelse om en filial, der indeholder oplysninger, der vurderes at være fuldstændige og korrekte.

3. Hvis de meddelte oplysninger i pasmeddelelsen om en filial vurderes at være ufuldstændige eller ukorrekte, skal de kompetente myndigheder i hjemlandet straks underrette kreditinstituttet, og anføre, i hvilke henseender oplysningerne vurderes at være ufuldstændige eller ukorrekte.

Artikel 6

Videregivelse af pasmeddelelser om en filial

▼M1

1. De kompetente myndigheder i hjemlandet anvender formularen i bilag II til at videregive en pasmeddelelse om en filial til de kompetente myndigheder i værtslandet sammen med en kopi af pasmeddelelsen om en filial samt de seneste tilgængelige oplysninger om kapitalgrundlaget ved brug af formularen i bilag III. Disse seneste tilgængelige oplysninger om kapitalgrundlaget i det kreditinstitut, der indgiver pasmeddelelsen, skal gives både på individuelt og på konsolideret niveau, hvis det er relevant og den kompetente myndighed i hjemlandet har adgang til oplysningerne.

▼B

2. De kompetente myndigheder i værtslandet bekræfter straks modtagelse af pasmeddelelsen om en filial over for de kompetente myndigheder i hjemlandet med angivelse af datoen for modtagelsen af pasmeddelelsen om en filial.

3. Efter at de kompetente myndigheder i værtslandet har bekræftet modtagelse, underretter de kompetente myndigheder i hjemlandet straks kreditinstituttet om følgende: a) videregivelsen af pasmeddelelsen om en filial til de kompetente myndigheder i værtslandet b) den dato, hvor de kompetente myndigheder i værtslandet modtog pasmeddelelsen om en filial.

Artikel 7

Meddelelse om vilkår, der gælder af hensyn til samfundsmæssige interesser

1. De kompetente myndigheder i værtslandet meddeler skriftligt kreditinstituttet eventuelle vilkår som omhandlet i artikel 36, stk. 1, i direktiv 2013/36/EU, som under hensyn til samfundsmæssige interesser måtte gælde for udøvelse af aktiviteter i værtslandet.

2. Hvis de i stk. 1 omhandlede vilkår pålægger begrænsninger på filialens virksomhed, skal de kompetente myndigheder i værtslandet også meddele disse vilkår skriftligt til de kompetente myndigheder i hjemlandet.







KAPITEL III

PROCEDURER FOR MEDDELELSE OM ÆNDRING AF EN FILIALS OPLYSNINGER

Artikel 8

Indgivelse af meddelelse om ændring af en filials oplysninger

1. Kreditinstitutterne anvender formularen i bilag I til at meddele ændring af en filials oplysninger til de kompetente myndigheder i hjemlandet og i værtslandet, medmindre ændringen vedrører et planlagt ophør af filialens aktiviteter.

▼M1

2. Kreditinstitutterne anvender formularen i bilag IV til at meddele en ændring, der vedrører et planlagt ophør af filialens aktiviteter. Hvis filialen af et kreditinstitut tager eller tog imod indskud og andre tilbagebetalingspligtige midler, skal det pågældende kreditinstitut ligeledes indgive en erklæring med angivelse af, hvilke foranstaltninger der er truffet eller er ved at blive truffet for at sikre, at kreditinstituttet ikke længere vil besidde indlån eller andre tilbagebetalingspligtige midler fra offentligheden gennem filialen efter filialens ophør.

▼B

Artikel 9

Vurdering af fuldstændigheden og nøjagtigheden af meddelelser

1. Ved modtagelsen af en meddelelse om ændring af en filials oplysninger vurderer de kompetente myndigheder i hjemlandet de indgivne oplysningers fuldstændighed og nøjagtighed.

2. De kompetente myndigheder i hjemlandet og i værtslandet skal anse den periode på en måned, der er nævnt i artikel 36, stk. 3, i direktiv 2013/36/EU, for at være begyndt på datoen for modtagelse af den meddelelse om ændring af en filials oplysninger, der indeholder oplysninger, der vurderes at være fuldstændige og korrekte. De kompetente myndigheder i hjemlandet og i værtslandet samarbejder med henblik på at træffe de afgørelser, der er nævnt i artikel 36, stk. 3, i direktiv 2013/36/EU, i løbet af den deri fastsatte periode.

3. Hvis de meddelte oplysninger i en meddelelse om ændring af en filials oplysninger vurderes at være ufuldstændige eller ukorrekte, skal de kompetente myndigheder i hjemlandet straks underrette kreditinstituttet, og anføre, i hvilke henseender oplysningerne vurderes at være ufuldstændige eller ukorrekte.

Artikel 10

Underretning om de afgørelser, der træffes efter meddelelsen

1. De kompetente myndigheder i hjemlandet meddeler skriftligt deres afgørelse, jf. artikel 36, stk. 3, i direktiv 2013/36/EU, til kreditinstituttet og til de kompetente myndigheder i værtslandet.

2. De kompetente myndigheder i værtslandet meddeler skriftligt deres afgørelse, jf. artikel 36, stk. 3, i direktiv 2013/36/EU til kreditinstituttet.

3. Hvis den i stk. 2 omhandlede afgørelse fastsætter betingelser, der lægger begrænsninger på filialens virksomhed, skal de kompetente myndigheder i værtslandet også meddele disse vilkår skriftligt til de kompetente myndigheder i hjemlandet.







KAPITEL IV

PROCEDURER FOR PASMEDDELELSER OM TJENESTEYDELSER

Artikel 11

Indgivelse af pasmeddelelser om tjenesteydelser

Kreditinstitutterne anvender formularen i bilag V til at indgive en pasmeddelelse om tjenesteydelser til de kompetente myndigheder i hjemlandet.

Artikel 12

Vurdering af fuldstændigheden og nøjagtigheden af pasmeddelelser om tjenesteydelser

1. Ved modtagelsen af en pasmeddelelse om tjenesteydelser vurderer de kompetente myndigheder i hjemlandet de indgivne oplysningers fuldstændighed og nøjagtighed.

2. De kompetente myndigheder i hjemlandet skal anse den periode på en måned, der er nævnt i artikel 39, stk. 2, i direktiv 2013/36/EU, for at være begyndt på datoen for modtagelse af den pasmeddelelse om tjenesteydelser, der indeholder oplysninger, der vurderes at være fuldstændige og korrekte.

3. Hvis de meddelte oplysninger i pasmeddelelsen om tjenesteydelser vurderes at være ufuldstændige eller ukorrekte, skal de kompetente myndigheder i hjemlandet straks underrette kreditinstituttet, og anføre, i hvilke henseender oplysningerne vurderes at være ufuldstændige eller ukorrekte.

Artikel 13

Videregivelse af pasmeddelelser om tjenesteydelser

De kompetente myndigheder i hjemlandet anvender formularen i bilag VI til at videregive en pasmeddelelse om tjenesteydelser til de kompetente myndigheder i værtslandet.







KAPITEL V

AFSLUTTENDE BESTEMMELSER

Artikel 14

Ikrafttrædelse

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

▼M1









BILAG I

Formular til brug ved indgivelse af pasmeddelelse om en filial eller meddelelse om ændring af en filials oplysninger

Kreditinstitutter skal, når de meddeler ændringer af en filials oplysninger til de kompetente myndigheder i hjemlandet og i værtslandet, kun udfylde de dele af formularen, der indeholder ændrede oplysninger.

1. Kontaktoplysninger







Meddelelsestype □ Første pasmeddelelse om en filial □ Meddelelse om ændring af en filials oplysninger Det værtsland, hvor filialen skal etableres: [udfyldes af kreditinstituttet] Kreditinstituttets navn og nationale referencekode, jf. registret over kreditinstitutter, som føres af Den Europæiske Banktilsynsmyndighed (EBA): [udfyldes af kreditinstituttet] Kreditinstituttets LEI-kode: [udfyldes af kreditinstituttet] Kreditinstituttets adresse i værtslandet, hvorfra dokumenter kan rekvireres: [udfyldes af kreditinstituttet] Påtænkt hovedforretningssted for filialen i værtslandet: [udfyldes af kreditinstituttet] Dato, hvor filialen har til hensigt at påbegynde sine aktiviteter: [udfyldes af kreditinstituttet] Navn på kontaktperson hos filialen: [udfyldes af kreditinstituttet] Tlf. [udfyldes af kreditinstituttet] E-mail: [udfyldes af kreditinstituttet]

2. Driftsplan

2.1. Arten af den påtænkte virksomhed

2.1.1. Beskrivelse af filialens vigtigste mål og forretningsstrategi og en redegørelse for, hvordan filialen vil bidrage til kreditinstituttets strategi og, hvis det er relevant, koncernens strategi

[udfyldes af kreditinstituttet]

2.1.2. Beskrivelse af de forskellige målgrupper og modparter

[udfyldes af kreditinstituttet]

2.1.3. Liste over aktiviteter anført i bilag I til direktiv 2013/36/EU, som kreditinstituttet har til hensigt at udøve i værtslandet, med angivelse af de aktiviteter, der vil udgøre kerneaktiviteterne i værtslandet, herunder den planlagte startdato for hver aktivitet (så nøjagtig en dato som muligt)







Nr. Aktivitet Aktiviteter, som kreditinstituttet har til hensigt at påbegynde (udfyldes med »S«)/eller ophøre med at udøve (udfyldes med »C«) Aktiviteter, som vil udgøre kerneaktiviteterne Planlagt start- eller ophørsdato for hver aktivitet 1. At tage imod indskud og andre tilbagebetalingspligtige midler 2. Udlånsvirksomhed, herunder bl.a. forbrugerkreditter, realkreditlån, factoring med eller uden regres og finansiering af handelstransaktioner (herunder forfaitering) 3. Finansiel leasing 4. Betalingstjenester som defineret i artikel 4, nr. 3), i Europa-Parlamentets og Rådets direktiv (EU) 2015/2366 (1) 4 a. Tjenester, der muliggør, at kontantbeløb indsættes på en betalingskonto, samt alle aktiviteter, der er nødvendige for drift af en betalingskonto 4b. Tjenester, der muliggør kontanthævninger fra en betalingskonto, samt alle aktiviteter, der er nødvendige for drift af en betalingskonto 4c. Gennemførelse af betalingstransaktioner, herunder overførsler af midler til en betalingskonto hos brugerens udbyder af betalingstjenester eller hos en anden udbyder af betalingstjenester: — gennemførelse af direkte debiteringer, herunder direkte engangsdebiteringer — gennemførelse af betalingstransaktioner via et betalingskort eller en lignende anordning — gennemførelse af kreditoverførsler, herunder stående ordrer 4d. () Gennemførelse af betalingstransaktioner, når midlerne er dækket af en betalingstjenestebrugers kreditlinje: — gennemførelse af direkte debiteringer, herunder direkte engangsdebiteringer — gennemførelse af betalingstransaktioner via et betalingskort eller en lignende anordning — gennemførelse af kreditoverførsler, herunder stående ordrer 4e. () — Udstedelse af betalingsinstrumenter — Indløsning af betalingstransaktioner 4f. Pengeoverførsel 4g. Betalingsinitieringstjenester 4h. Kontooplysningstjenester 5. Udstedelse og administration af andre betalingsmidler (f.eks. rejsechecks og bankveksler), i det omfang denne aktivitet ikke er dækket af punkt 4 6. Garantier og tilsagn 7. Transaktioner for egen eller kunders regning vedrørende: 7a. — Pengemarkedspapirer (f.eks. checks, veksler, indskudsbeviser) 7b. — Udenlandsk valuta 7c. — Finansielle futures og optioner 7d. — Valuta- og renteinstrumenter 7e. — Værdipapirer 8. Medvirken ved emission af værdipapirer og tjenesteydelser i forbindelse hermed 9. Rådgivning til virksomheder vedrørende kapitalstruktur, industristrategi og dermed beslægtede spørgsmål og rådgivning samt tjenesteydelser vedrørende fusion og opkøb af virksomheder 10. Mæglervirksomhed vedrørende penge (money broking) 11. Porteføljeforvaltning og -rådgivning 12. Opbevaring og forvaltning af værdipapirer 13. Kreditoplysninger 14. Boksudlejning 15. Udstedelse af elektroniske penge ( 1 ) Europa-Parlamentets og Rådets direktiv (EU) 2015/2366 af 25. november 2015 om betalingstjenester i det indre marked (EUT L 337 af 23.12.2015, s. 35). ( 2 ) Omfatter den i punkt 4d omhandlede aktivitet kreditydelse i overensstemmelse med artikel 18, stk. 4, i direktiv (EU) 2015/2366?

□Ja□Nej ( 3 ) Omfatter den i punkt 4e omhandlede aktivitet kreditydelse i overensstemmelse med artikel 18, stk. 4, i direktiv (EU) 2015/2366?

□Ja□Nej

2.1.4. Liste over tjenesteydelser og aktiviteter, som kreditinstituttet har til hensigt at udøve i værtslandet, og som er omhandlet i afsnit A og B i bilag I til Europa-Parlamentets og Rådets direktiv 2014/65/EF ( 1 ), i forbindelse med de finansielle instrumenter, der er omhandlet i afsnit C i bilag I til nævnte direktiv







Finansielle instrumenter Investeringsservice og -aktiviteter Accessoriske tjenesteydelser A 1 A 2 A 3 A 4 A 5 A 6 A 7 A 8 A 9 B 1 B 2 B 3 B 4 B 5 B 6 B 7 C1 C2 C3 C4 C5 C6 C7 C8 C9 C10 C11

Bemærkning 1:

Række- og kolonneoverskrifterne henviser til de relevante afsnit og numre i bilag I til direktiv 2014/65/EU (f.eks. henviser A 1 til afsnit A, punkt 1, i bilag I)

2.2. Filialens organisationsstruktur

2.2.1. Beskrivelse af filialens organisationsstruktur, herunder de funktionsbestemte og juridiske rapporteringsveje og filialens position og rolle i instituttets selskabsstruktur og, hvis det er relevant, i koncernens selskabsstruktur

[udfyldes af kreditinstituttet]

Beskrivelsen kan understøttes af relevante dokumenter, f.eks. en organisationsplan

2.2.2. Beskrivelse af filialens ledelsessystem og interne kontrolmekanismer, herunder følgende punkter:

2.2.2.1. Filialens risikostyringsprocedurer og oplysninger om instituttets likviditetsrisikostyring og, hvis det er relevant, koncernens likviditetsrisikostyring

[udfyldes af kreditinstituttet]

2.2.2.2. Eventuelle begrænsninger, der gælder for filialens aktiviteter, især långivning

[udfyldes af kreditinstituttet]

2.2.2.3. Oplysninger om filialens systemer for intern revision, herunder oplysninger om den person, der er ansvarlig for disse ordninger, og, hvis det er relevant, oplysninger om den eksterne revisor

[udfyldes af kreditinstituttet]

2.2.2.4. Filialens foranstaltninger til bekæmpelse af hvidvaskning af penge, herunder oplysninger om den person, der er udpeget til at sikre, at foranstaltningerne overholdes

[udfyldes af kreditinstituttet]

2.2.2.5. Kontrol med outsourcing og andre ordninger med tredjemand i forbindelse med de aktiviteter, der gennemføres i filialen, og som er omfattet af instituttets tilladelse

[udfyldes af kreditinstituttet]

2.2.3. Hvis filialen forventes at udøve en eller flere af de former for investeringsservice og -aktiviteter, der er defineret i artikel 4, stk. 1, nr. 2), i direktiv 2014/65/EU, en beskrivelse af følgende foranstaltninger:

2.2.3.1. Foranstaltninger til at beskytte kundernes penge og aktiver

[udfyldes af kreditinstituttet]

2.2.3.2. Foranstaltninger til at sikre overholdelse af de forpligtelser, der er fastsat i artikel 24, 25, 27 og 28 i direktiv 2014/65/EF, og de foranstaltninger, der er truffet i medfør heraf af værtslandets relevante kompetente myndigheder

[udfyldes af kreditinstituttet]

2.2.3.3. Det interne adfærdskodeks, herunder kontrol med personlige transaktioner

[udfyldes af kreditinstituttet]

2.2.3.4. Oplysninger om den person, der er ansvarlig for behandlingen af klager i forbindelse med filialens investeringsservice og -aktiviteter

[udfyldes af kreditinstituttet]

2.2.3.5. Oplysninger om den person, der er udpeget til at sikre overholdelse af filialens ordninger for investeringsservice og -aktiviteter

[udfyldes af kreditinstituttet]

2.2.4. Oplysninger om, hvilken erhvervserfaring de ansvarlige for filialens ledelse har

[udfyldes af kreditinstituttet]

2.3. Andre oplysninger

2.3.1. Finansieringsplan med prognoser for balancen og resultatopgørelsen, der dækker en periode på tre år, med de underliggende antagelser

[udfyldes af kreditinstituttet]

Oplysningerne kan gives som bilag til denne meddelelse

2.3.2. Navne og kontaktoplysninger på de EU-indskudsgaranti- og investorbeskyttelsesordninger i medlemsstaten, som instituttet er medlem af, og som dækker filialens aktiviteter og tjenesteydelser, sammen med investorbeskyttelsesordningens maksimale dækning

[udfyldes af kreditinstituttet]

2.3.3. Oplysninger om filialens IT-indretning

[udfyldes af kreditinstituttet]









BILAG II

Formular til brug ved videregivelse af pasmeddelelse om en filial







De kompetente myndigheder i hjemlandet: Navn på den relevante afdeling: Den relevante afdelings fælles e-mailadresse (hvis en sådan anvendes): Navn på kontaktperson: Tlf. E-mail: Adresse på de kompetente myndigheder i værtslandet: [Dato] Ref.: Videregivelse af pasmeddelelse om en filial [Meddelelsen skal indeholde følgende oplysninger: — kreditinstituttets navn og nationale referencekode, jf. registret over kreditinstitutter, som føres af EBA — kreditinstituttets LEI-kode — de kompetente myndigheder, der er ansvarlige for tilladelsen til og tilsynet med kreditinstituttet — erklæring om kreditinstituttets hensigt om at udøve virksomhed på værtslandets område, herunder datoen for modtagelsen af den pasmeddelelse om en filial, der indeholder oplysninger, der vurderes at være fuldstændige og korrekte — navne og kontaktoplysninger på de personer, der er ansvarlige for filialens ledelse — navne og kontaktoplysninger på de indskudsgaranti- og investorbeskyttelsesordninger i Unionen, som instituttet er medlem af, og som dækker filialens aktiviteter og tjenesteydelser.] [Kontaktoplysninger]









BILAG III

Formular til brug ved underretning om størrelsen og sammensætningen af kapitalgrundlaget og kapitalgrundlagskrav

1. Størrelse og sammensætning af kapitalgrundlaget på individuelt og på konsolideret niveau (hvis det er relevant og oplysningerne foreligger)







Kreditinstituttets navn: ________________________________________________________________ Referencedato (individuelt niveau): _________________________________________________________ Referencedato (konsolideret niveau — hvis det er relevant og oplysningerne foreligger): ____________________________ Post Alle henvisninger er til bestemmelserne i Europa-Parlamentets og Rådets forordning (EU) nr. 575/2013 (1) Individuelt plan Beløb (i mio. EUR) Konsolideret niveau (hvis det er relevant og oplysningerne foreligger) Beløb (i mio. EUR) Kapitalgrundlag Artikel 4, stk. 1, nr. 118), og artikel 72 [data som indberettet i række 010 i model 1 i bilag I til Kommissionens gennemførelsesforordning (EU) nr. 680/2014 (2)] [data som indberettet i række 010 i model 1 i bilag I til gennemførelsesforordning (EU) nr. 680/2014] Kernekapital Artikel 25 [data som indberettet i række 015 i model 1 i bilag I til gennemførelsesforordning (EU) nr. 680/2014] [data som indberettet i række 015 i model 1 i bilag I til gennemførelsesforordning (EU) nr. 680/2014] Egentlig kernekapital Artikel 50 [data som indberettet i række 020 i model 1 i bilag I til gennemførelsesforordning (EU) nr. 680/2014] [data som indberettet i række 020 i model 1 i bilag I til gennemførelsesforordning (EU) nr. 680/2014] Hybrid kernekapital Artikel 61 [data som indberettet i række 530 i model 1 i bilag I til gennemførelsesforordning (EU) nr. 680/2014] [data som indberettet i række 530 i model 1 i bilag I til gennemførelsesforordning (EU) nr. 680/2014] Supplerende kapital Artikel 71 [data som indberettet i række 750 i model 1 i bilag I til gennemførelsesforordning (EU) nr. 680/2014] [data som indberettet i række 750 i model 1 i bilag I til gennemførelsesforordning (EU) nr. 680/2014] ( 1 ) Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber og om ændring af forordning (EU) nr. 648/2012 (EUT L 176 af 27.6.2013, s. 1). ( 2 ) Kommissionens gennemførelsesforordning (EU) nr. 680/2014 af 16. april 2014 om gennemførelsesmæssige tekniske standarder for institutters indberetning med henblik på tilsyn i medfør af Europa-Parlamentets og Rådets forordning (EU) nr. 575/2013 (EUT L 191 af 28.6.2014, s. 1).

2. Kapitalgrundlagskrav







Kreditinstituttets navn: ________________________________________________________________ Referencedato (individuelt niveau): _________________________________________________________ Referencedato (konsolideret niveau — hvis det er relevant og oplysningerne foreligger): ____________________________ Post Alle henvisninger er til bestemmelserne i forordning (EU) nr. 575/2013 Individuelt plan Beløb (i mio. EUR) Konsolideret niveau (hvis det er relevant og oplysningerne foreligger) Beløb (i mio. EUR) Samlet risikoeksponering Artikel 92, stk. 3, og artikel 95, 96 og 98 [data som indberettet i række 010 i model 2 i bilag I til gennemførelsesforordning (EU) nr. 680/2014] [data som indberettet i række 010 i model 2 i bilag I til gennemførelsesforordning (EU) nr. 680/2014] Risikovægtede eksponeringer for kreditrisiko, modpartskreditrisiko, udvandingsrisiko og leveringsrisiko (free deliveries) Artikel 92, stk. 3, litra a) og f) [data som indberettet i række 040 i model 2 i bilag I til gennemførelsesforordning (EU) nr. 680/2014] [data som indberettet i række 040 i model 2 i bilag I til gennemførelsesforordning (EU) nr. 680/2014] Samlet risikoeksponering for afvikling/levering Artikel 92, stk. 3, litra c), nr. ii), og artikel 92, stk. 4, litra b) [data som indberettet i række 490 i model 2 i bilag I til gennemførelsesforordning (EU) nr. 680/2014] [data som indberettet i række 490 i model 2 i bilag I til gennemførelsesforordning (EU) nr. 680/2014] Samlet risikoeksponering for positions-, valuta- og råvarerisici Artikel 92, stk. 3, litra b), nr. i), litra c), nr. i), og litra c), nr. iii), og artikel 92, stk. 4, litra b) [data som indberettet i række 520 i model 2 i bilag I til gennemførelsesforordning (EU) nr. 680/2014] [data som indberettet i række 520 i model 2 i bilag I til gennemførelsesforordning (EU) nr. 680/2014] Samlet risikoeksponering for operationel risiko Artikel 92, stk. 3, litra e), og artikel 92, stk. 4, litra b) [data som indberettet i række 590 i model 2 i bilag I til gennemførelsesforordning (EU) nr. 680/2014] [data som indberettet i række 590 i model 2 i bilag I til gennemførelsesforordning (EU) nr. 680/2014] Yderligere risikoeksponering som følge af faste omkostninger Artikel 95, stk. 2, artikel 96, stk. 2, artikel 97 og artikel 98, stk. 1, litra a) [data som indberettet i række 630 i model 2 i bilag I til gennemførelsesforordning (EU) nr. 680/2014] [data som indberettet i række 630 i model 2 i bilag I til gennemførelsesforordning (EU) nr. 680/2014] Samlet risikoeksponering for kreditværdijustering Artikel 92, stk. 3, litra d) [data som indberettet i række 640 i model 2 i bilag I til gennemførelsesforordning (EU) nr. 680/2014] [data som indberettet i række 640 i model 2 i bilag I til gennemførelsesforordning (EU) nr. 680/2014] Samlet risikoeksponering i forbindelse med store eksponeringer i handelsbeholdningen Artikel 92, stk. 3, litra b), nr. ii), og artikel 395-401 [data som indberettet i række 680 i model 2 i bilag I til gennemførelsesforordning (EU) nr. 680/2014] [data som indberettet i række 680 i model 2 i bilag I til gennemførelsesforordning (EU) nr. 680/2014] Andre risikoeksponeringer Artikel 3, 458, 459 og 500 og risikoeksponeringer, der ikke kan tildeles en af de andre poster i denne tabel [data som indberettet i række 690 i model 2 i bilag I til gennemførelsesforordning (EU) nr. 680/2014] [data som indberettet i række 690 i model 2 i bilag I til gennemførelsesforordning (EU) nr. 680/2014]









BILAG IV

Formular til brug ved meddelelse om en ændring, der vedrører det planlagte ophør af en filials virksomhed







Navn på kontaktperson i kreditinstituttet eller filialen: Tlf. E-mail: Adresse på de kompetente myndigheder i hjemlandet: Adresse på de kompetente myndigheder i værtslandet: [Dato] [Ref.:] Indgivelse af meddelelse om en ændring, der vedrører det planlagte ophør af en filials virksomhed [Meddelelsen skal indeholde følgende oplysninger: — kreditinstituttets navn og nationale referencekode, jf. registret over kreditinstitutter, som føres af EBA — kreditinstituttets LEI-kode — navnet på filialen på værtslandets område — de kompetente myndigheder, der er ansvarlige for tilladelsen til og tilsynet med kreditinstituttet — erklæring om kreditinstituttets hensigt om at indstille filialens virksomhed på værtslandets område og den dato, hvor afslutningen gælder fra — navne og kontaktoplysninger på de personer, der vil være ansvarlige for gennemførelsen af filialens ophør — den anslåede tidsplan for det planlagte ophør — oplysninger om gennemførelsen af afslutningen af de forretningsmæssige forbindelser med filialens kunder.] — hvis filialen beskæftiger sig med aktivitet N.1 (ved at tage imod indskud og andre tilbagebetalingspligtige midler) under punkt 2.1.3 i bilag I, en erklæring fra kreditinstituttet med angivelse af, hvilke foranstaltninger der er truffet eller er ved at blive truffet for at sikre, at filialen ikke længere vil besidde indlån eller andre tilbagebetalingspligtige midler fra offentligheden gennem filialen efter filialens ophør. [Kontaktoplysninger]









BILAG V

Formular til brug ved indgivelse af pasmeddelelse om tjenesteydelser

1. Kontaktoplysninger







Meddelelsestype Pasmeddelelse om tjenesteydelser Det værtsland, hvor kreditinstituttet har til hensigt at udøve sine aktiviteter: Kreditinstituttets navn og nationale referencekode, jf. registret over kreditinstitutter, som føres af EBA: Kreditinstituttets LEI-kode: Adresse på kreditinstituttets hovedsæde: Navn på kontaktperson i kreditinstituttet: Tlf. E-mail:

2. Liste over aktiviteter anført i bilag I til direktiv 2013/36/EU, som kreditinstituttet har til hensigt at udøve i værtslandet, med angivelse af de aktiviteter, der vil udgøre kreditinstituttets kerneaktiviteter i værtslandet, herunder den planlagte startdato for hver aktivitet (så nøjagtig en dato som muligt)







Nr. Aktivitet Aktiviteter, som kreditinstituttet har til hensigt at udøve (udfyldes med »X«) Aktiviteter, som vil udgøre kerneaktiviteterne Planlagt startdato for hver aktivitet 1. At tage imod indskud og andre tilbagebetalingspligtige midler 2. Udlånsvirksomhed, herunder bl.a. forbrugerkreditter, realkreditlån, factoring med eller uden regres og finansiering af handelstransaktioner (herunder forfaitering) 3. Finansiel leasing 4. Betalingstjenester som defineret i artikel 4, nr. 3), i Europa-Parlamentets og Rådets direktiv (EU) 2015/2366 (1) 4a Tjenester, der muliggør, at kontantbeløb indsættes på en betalingskonto, samt alle aktiviteter, der er nødvendige for drift af en betalingskonto 4b Tjenester, der muliggør kontanthævninger fra en betalingskonto, samt alle aktiviteter, der er nødvendige for drift af en betalingskonto 4c Gennemførelse af betalingstransaktioner, herunder overførsler af midler til en betalingskonto hos brugerens udbyder af betalingstjenester eller hos en anden udbyder af betalingstjenester: — gennemførelse af direkte debiteringer, herunder direkte engangsdebiteringer — gennemførelse af betalingstransaktioner via et betalingskort eller en lignende anordning — gennemførelse af kreditoverførsler, herunder stående ordrer 4d () Gennemførelse af betalingstransaktioner, når midlerne er dækket af en betalingstjenestebrugers kreditlinje: — gennemførelse af direkte debiteringer, herunder direkte engangsdebiteringer — gennemførelse af betalingstransaktioner via et betalingskort eller en lignende anordning — gennemførelse af kreditoverførsler, herunder stående ordrer 4e () — Udstedelse af betalingsinstrumenter — Indløsning af betalingstransaktioner 4f Pengeoverførsel 4g Betalingsinitieringstjenester 4h Kontooplysningstjenester 5. Udstedelse og administration af andre betalingsmidler (f.eks. rejsechecks og bankveksler), i det omfang sådan aktivitet ikke er dækket af punkt 4 6. Garantier og tilsagn 7. Transaktioner for egen eller kunders regning vedrørende: 7a — pengemarkedspapirer (f.eks. checks, veksler, indskudsbeviser) 7b — udenlandsk valuta 7c — finansielle futures og optioner 7d — valuta- og renteinstrumenter 7e — værdipapirer 8. Medvirken ved emission af værdipapirer og tjenesteydelser i forbindelse hermed 9. Rådgivning til virksomheder vedrørende kapitalstruktur, industristrategi og dermed beslægtede spørgsmål og rådgivning samt tjenesteydelser vedrørende fusion og opkøb af virksomheder 10. Mæglervirksomhed vedrørende penge (money broking) 11. Porteføljeforvaltning og -rådgivning 12. Opbevaring og forvaltning af værdipapirer 13. Kreditoplysninger 14. Boksudlejning 15. Udstedelse af elektroniske penge ( 1 ) Europa-Parlamentets og Rådets direktiv (EU) 2015/2366 af 25. november 2015 om betalingstjenester i det indre marked (EUT L 337 af 23.12.2015, s. 35). ( 2 ) Omfatter den i punkt 4d omhandlede aktivitet kreditydelse i overensstemmelse med artikel 18, stk. 4, i direktiv (EU) 2015/2366?

□Ja□Nej ( 3 ) Omfatter den i punkt 4e omhandlede aktivitet kreditydelse i overensstemmelse med artikel 18, stk. 4, i direktiv (EU) 2015/2366?

□Ja□Nej

3. Liste over tjenesteydelser og aktiviteter, som kreditinstituttet har til hensigt at udøve i værtslandet, og som er omhandlet i afsnit A og B i bilag I til direktiv 2014/65/EU, i forbindelse med de finansielle instrumenter, der er omhandlet i afsnit C i nævnte bilag







Finansielle instrumenter Investeringsservice og -aktiviteter Accessoriske tjenesteydelser A 1 A 2 A 3 A 4 A 5 A 6 A 7 A 8 A 9 B 1 B 2 B 3 B 4 B 5 B 6 B 7 C1 C2 C3 C4 C5 C6 C7 C8 C9 C10 C11

Bemærkning 1:

Række- og kolonneoverskrifterne henviser til de relevante afsnit og numre i bilag I til direktiv 2014/65/EU (f.eks. henviser A 1 til afsnit A, punkt 1, i bilag I)









BILAG VI

Formular til brug ved videregivelse af pasmeddelelse om tjenesteydelser







De kompetente myndigheder i hjemlandet: Navn på den relevante afdeling: Den relevante afdelings fælles e-mailadresse (hvis en sådan anvendes): Navn på kontaktperson: Tlf. E-mail: Adresse på de kompetente myndigheder i værtslandet: [Dato] Ref.: Videregivelse af pasmeddelelse om tjenesteydelser [Meddelelsen skal indeholde følgende oplysninger: — kreditinstituttets navn og nationale referencekode, jf. registret over kreditinstitutter, som føres af EBA — kreditinstituttets LEI-kode — de kompetente myndigheder, der er ansvarlige for tilladelsen til og tilsynet med kreditinstituttet — erklæring om kreditinstituttets hensigt om at udøve virksomhed på værtslandets område gennem den frie udveksling af tjenesteydelser.] [Kontaktoplysninger]